CELEX: 42002D0579
Language: bg
Date: 2002-06-25 00:00:00
Title: Решение на представителите на правителствата на държавите-членки, които заседават в рамките на Съвета от 25 юни 2002 година относно временното приложение на Вътрешното споразумение между представителите на правителствата на държавите-членки, които заседават в рамките на Съвета, за финансирането и управлението на помощите на Общността в рамките на Финансовия протокол към Споразумението за партньорство между групата държави от Африка, Карибския и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 година, и отпускането на финансовите помощи за отвъдморските страни и територии, за които се прилагат разпоредбите на четвърта част от Договора за Европейската общност

Важна правна забележка

|

42002D0579

Официален вестник n° L 184 , 13/07/2002 стр. 0024 - 0025 специално чешко издание глава 11 том 42 стр. 148  - 149 специално испанско издание глава 11 том 42 стр. 148  - 149 специално унгарско издание глава 11 том 42 стр. 148  - 149 специално литвийско издание глава 11 том 42 стр. 148  - 149 LV.ES глава 11 том 42 стр. 148  - 149 MT.ES глава 11 том 42 стр. 148  - 149 PL.ES глава 11 том 42 стр. 148  - 149 SK.ES глава 11 том 42 стр. 148  - 149 специално словенско издание глава 11 том 42 стр. 148  - 149

		Решение на представителите на правителствата на държавите-членки, които заседават в рамките на Съветаот 25 юни 2002 годинаотносно временното приложение на Вътрешното споразумение между представителите на правителствата на държавите-членки, които заседават в рамките на Съвета, за финансирането и управлението на помощите на Общността в рамките на Финансовия протокол към Споразумението за партньорство между групата държави от Африка, Карибския и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 година, и отпускането на финансовите помощи за отвъдморските страни и територии, за които се прилагат разпоредбите на четвърта част от Договора за Европейската общност(2002/579/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, КОИТО ЗАСЕДАВАТ В РАМКИТЕ НА СЪВЕТА,като взеха предвид Договора за създаване на Европейската общност,като взеха предвид Споразумението за партньорство АКТБ-ЕО, подписано в Котону (Бенин) на 23 юни 2000 г., наричано по-долу "Споразумение АКТБ-ЕО",като имат предвид, че:(1) Споразумението АКТБ-ЕО няма да влезе в сила, преди да се изпълнят конституционните изисквания на всяка държава-членка в съответствие с член 93.(2) На 28 февруари 2000 г. Комитетът на посланиците на АКТБ-ЕО реши да приеме преходни мерки, приложими до 1 август 2000 г.(3) Съгласно член 366, параграф 3 от Четвъртата конвенция АКТБ-ЕО, изменена от споразумението, подписано в Мавриций на 4 ноември 1995 г., чрез Решение № 1/2000 [1], Съветът на министрите на АКТБ-ЕО прие преходни мерки с цел да се покрие периодът от 2 август 2000 г. до 1 юни 2002 г.(4) Чрез Решение № 1/2002 Съветът на министрите на АКТБ-ЕО измени горепосоченото Решение № 1/2000 като продължи срока му до датата на влизане в сила на Споразумението АКТБ-ЕО.(5) В съответствие с Решение № 1/2000 държавите членки и Общността трябва да предприемат необходимите мерки по отношение на прилагането на преходните мерки.(6) Представителите на правителствата на държавите-членки, които заседават в рамките на Съвета, постигнаха консенсус по отношение на Вътрешно споразумение за финансирането и управлението на помощите на Общността в полза на държавите от АКТБ-ЕО, което да съответства на разпоредбите относно програмирането и прилагането на споразумението. Това споразумение няма да влезе в сила, докато не бъде прието от всички държави-членки в съответствие със техните конституционни изисквания.(7) Чрез решение от 3 октомври 2000 г. представителите на правителствата на държавите-членки, които заседават в рамките на Съвета, решиха някои от разпоредбите на Вътрешното споразумение да се прилагат временно до 1 юни 2002 г.(8) Същите разпоредби от Вътрешното споразумение трябва да продължат да се прилагат на временна основа до неговото влизане в сила,РЕШИХА:Член 1Изброените по-долу разпоредби на Вътрешното споразумение за Деветия европейски фонд за развитие се прилагат временно, считано от датата на приемане на настоящото решение:1. членове 14, 15, 16 и член 19, параграфи 1—4, които се отнасят до прилагането на процеса по програмиране;2. членове 21—27 за целите на прилагането на процеса по програмиране;3. членове 29 и 30 за целите на подготовката за функционирането на облекченията в инвестициите;4. член 31 за целите на приемането на Финансовия регламент.Член 2Настоящото решение остава в сила до влизането в сила на Вътрешното споразумение.Настоящото решение се публикува в Официален вестник на Европейските общности.Съставено в Люксембург на 25 юни 2002 година.ПредседателJ. Matas I Palou[1] ОВ L 195, 1.8.2000 г., стр. 46.--------------------------------------------------